Duomenų tvarkytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl renginių dalyvių ir mokymų vadovų/pranešėjų/moderatorių administravimo, informavimo bei sąskaitų apmokėjimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, atidžiai perskaitykite šį pranešimą.

Agentūra organizuoja renginius, apie kuriuos informaciją viešai skelbia interneto svetainėse https://www.solidarumokorpusas.lt/, https://jra.lt/, https://erasmus-plius.lt/, <https://jra.lrv.lt> įvairiuose socialiniuose tinkluose ir pan. Norėdami dalyvauti Agentūros organizuojamame renginyje, asmenys privalo užsiregistruoti, užpildydami atitinkamos formos anketą. Registracija į renginį yra sėkminga, jei asmuo pateikia visus anketoje reikalaujamus asmens duomenis.

Renginių organizavimo tikslu Agentūra taip pat tvarko ir asmenų, kurie renginyje dalyvauja kaip mokymų vadovai/pranešėjai / moderatoriai, duomenis.

1. **Kokia yra šio dokumento paskirtis?**

Šis privatumo pranešimas nustato privatumo sąlygas asmenims, kurie užsiregistravo į Agentūros organizuojamą renginį (kaip dalyviai) ir (ar) išreiškė pageidavimą dalyvauti renginyje kaip pranešėjas / moderatorius / mokymų vadovas.

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, dalyvaujančius mūsų organizuojamame renginyje. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta šio pranešimo 7 punkte.

Jūs neprivalote pateikti mums savo asmens duomenų, tačiau jų nepateikus – negalėsime Jūsų užregistruoti į mūsų organizuojamą renginį (kaip jo dalyvį) ir (ar) negalėsite dalyvauti jame kaip mokymų vadovas/pranešėjas / moderatorius.

**2.Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų tvarkytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. +37061542419, el. p. dap@jra.lt.

**3.Kokius tikslu tvarkome Jūsų asmens duomenis?**

Agentūra tvarko renginio dalyvių ir pranešėjų / moderatorių asmens duomenis **renginių dalyvių ir mokymų vadovų/pranešėjų/moderatorių administravimo, informavimo bei sąskaitų apmokėjimo tikslu**, t. y.:

* Dalyvių registracijos į renginį administravimo tikslu;
* Komunikacijos iki renginio ir po renginio vykdymo tikslu (pvz., pranešimų skaidrių persiuntimas po renginio);
* Agentūros, kaip renginio organizatoriaus, teisėtų interesų gynimo tikslais (pvz., esant skundui);
* Išlaidų padengimo Europos Sąjungos ir valstybės lėšomis pagrindimo tikslais (dalyvių sąrašai saugomi kaip įrodymai apie įvykusį renginį).

Renginio metu darytos nuotraukos, kuriose esate užfiksuotas(-a), gali būti panaudotos informavimo apie įvykusį renginį viešoje erdvėje (pvz., socialiniuose tinkluose, Agentūros interneto svetainėje) tikslu. Apie fotografavimą renginio metu (jei jis renginio metu bus vykdomas) būsite informuotas(-a) iš anksto, o išreiškus prieštaravimą tokiam duomenų tvarkymui – nebūsite fotografuojamas(-a). Savo prieštaravimą dėl fotografavimo ir Jūsų atvaizdo duomenų naudojimo renginio viešinimo viešoje erdvėje tikslu prašome išreikšti Agentūrai iki renginio pradžios šio pranešimo 7 dalyje nurodyta tvarka. Jei renginys vyksta nuotoliniu būdu ir nenorite, kad tvarkytume Jūsų atvaizdo/balso duomenis, prašome vaizdo kameros nejungti, o klausimus pateikti raštu.

**4. Kokius duomenis apie Jus renkame, kuo remdamiesi ir kiek laiko šiuos duomenis tvarkome?**

**Agentūra renginių organizavimo tikslu** tvarko žemiau nurodytus Jūsų asmens duomenis:

|  |  |
| --- | --- |
| Asmens duomenų kategorijos | ***Renginio dalyvių:**** ***Identifikaciniai duomenys***: vardas, pavardė;
* ***Kontaktiniai duomenys***: el. pašto adresas, telefonas;
* ***Duomenys, susiję su registracija į renginį:***registracijos faktas, data ir laikas;

***Kiti asmens duomenys***: susirašinėjimas iki ir po renginio (kai iš jo galima nustatyti asmens tapatybę); atstovaujama įmonė / įstaiga / organizacija; parašas; miestas, rajonas; atvaizdas (jei renginys vyksta nuotoliniu būdu ir nenorite, kad tvarkytume Jūsų atvaizdą, prašome kameros nejungti); informacija apie alergiją ir specialiuosius poreikius, jei yra.***Renginio pranešėjų / moderatorių / mokymų vadovų*** *(tvarkomų asmens duomenų apimtis priklauso nuo bendradarbiavimo pagrindo, pvz., sąskaita-faktūra gali būti išrašoma arba ne ir pan.):** ***Identifikaciniai duomenys:*** vardas, pavardė; asmens kodas (jei sudaroma paslaugų teikimo sutartis);
* ***Kontaktiniai duomenys:*** telefono numeris, el. pašto adresas; adresas;
* ***Duomenys, susiję su pranešimu:*** pranešimo turinys;

***Kiti asmens duomenys:*** profesinė patirtis,atvaizdas ir (ar) balso duomenys; susirašinėjimas iki ir po renginio; individualios veiklos pažyma; banko sąskaitos numeris ir kt. |
| Asmens duomenų šaltinis | Aukščiau nurodytus asmens duomenis renkame tiesiogiai iš Jūsų (duomenų subjektų). |
| Duomenų tvarkymo teisinis pagrindas | Renginio dalyvių asmens duomenų tvarkymas šiame pranešime nurodytu tikslu yra grindžiamas BDAR 6 straipsnio 1 dalies a punkte (duomenų subjekto sutikimu) ir f punkte (Agentūros teisėtu interesu) įtvirtintomis teisėto asmens duomenų tvarkymo sąlygomis. Renginio pranešėjų / moderatorių / mokymų vadovų asmens duomenų tvarkymas šiame pranešime nurodytais tikslais yra grindžiamas BDAR 6 straipsnio 1 dalies a punkte (duomenų subjekto sutikimu), b punkte (sutarties vykdymu, kai su renginio pranešėju / moderatoriumi yra sudaroma paslaugų teikimo sutartis) ir f punkte (Agentūros teisėtu interesu saugoti įrodymus apie įvykusį renginį, kuris finansuojamas iš Europos Sąjungos ar valstybės lėšų) įtvirtintomis teisėto asmens duomenų tvarkymo sąlygomis. |
| Duomenų tvarkymo terminas | Jūsų asmens duomenis tvarkysime 5 metus po renginio, į kurį užsiregistravote kaip dalyvis ar dalyvavote kaip pranešėjas / moderatorius / mokymų vadovas, dienos. Jei iki renginio pradžios atšauksite savo registraciją, Jūsų asmens duomenis nedelsiant sunaikinsime. Renginio metu darytos nuotraukos, kuriose esate užfiksuotas(-a), po renginio taip pat bus viešinamos 5 metus. Renginio pranešėjų / moderatorių / mokymų vadovų asmens duomenys (vardai, pavardės, profesinė patirtis, pranešimo tema) bus nurodomi renginio programoje (t. y. dar prieš renginį) ir viešai skelbiami viešojoje erdvėje (Agentūros interneto svetainėje, socialiniuose tinkluose) 5 metus po renginio. |

**5.Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

**6.Kam perduodame Jūsų asmens duomenis? Ar perduodame informaciją apie Jus už Europos ekonominės erdvės ribų?**

Jūsų asmens duomenis, kuriuos pateikiate registracijos į renginį metu, teikti tretiesiems asmenims nenumatoma. Tai neapima renginių organizavimo, viešbučio ir maitinimo paslaugas renginių metu teikiančių partnerių, jiems sutikus laikyti šią informaciją konfidencialia. Teisės aktuose nustatytais atvejais ir kai asmens duomenų teikimas būtinas ir proporcingas teisėtiems tikslams, Jūsų asmens duomenys gali būti perduoti priežiūros institucijai (Valstybinei duomenų apsaugos inspekcijai) ar teismams.

Renginio pranešėjų / moderatorių / mokymų vadovų asmens duomenys (vardas, pavardė, profesinė patirtis, atstovaujama organizacija, pranešimo tema) ir sutikimo pagrindu renginio metu darytos fotografijos yra viešinamos viešojoje erdvėje, todėl su jais susipažinti gali neapibrėžtas ratas asmenų.

Informacija už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų nėra perduodama.

**7.Kokias teises Jūs turite?**

 Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą;
* susipažinti su tvarkomais savo asmens duomenimis;
* reikalauti ištaisyti savo asmens duomenis;
* reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* prašyti apriboti savo asmens duomenų tvarkymą;
* prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d.;
* nesutikti su savo asmens duomenų tvarkymu. Tai galite padaryti prašymą dėl teisės nesutikti įgyvendinimo pateikdamas(-a) Agentūros nustatyta tvarka. Kartu informuojame, kad sutikimo atšaukimas nedarys poveikio asmens duomenų tvarkymo, atlikto prieš atšaukiant sutikimą, teisėtumui.

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.

Kilus klausimų ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

**8.Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.

**9.Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024 m. gegužės 21 d.

Mūsų interneto svetainėse <https://www.solidarumokorpusas.lt/>, <https://jra.lt/> ir <https://jra.lrv.lt> visuomet skelbiama aktualiausia šio Privatumo pranešimo versija.

\_\_\_\_\_\_\_\_\_\_\_\_\_\_\_\_\_\_\_\_\_\_\_